<classify> Na CHRISTINA GAULUHANGA DAR ES SALAAM KATIBU Mkuu wa Chama cha Siasa Cha Kijamii CCK, RenatusMuabhi anashikiliwa na Taasisi ya Kuzuia na Kupambana na Rushwa Takukuru Mkoawa Ilala kwa tuhuma za kuomba na kupokea rushwa ya Sh milioni 50, akijifanya nimtumishi wa taasisi hiyo. Akizungumza na waandishi wa habari Dar es Salaam jana, Mkuuwa Takukuru Mkoa wa Ilala, Christopher Myava alisema Desemba 10,mwaka huu eneola Vingunguti katika Ofisi za Barrys Engineering and Contracting CompanyLimited BECCO, mtuhumiwa alijifanya mtumishi wa Takukuru na kumuahidiMkurugenzi wa BECCO, Manraj Bharya ampe Sh milioni 50 ili amsaidie tuhumaalizokuwa anakabiliana nazo za Kampuni ya Kufua umeme IPTL. Alisema mtuhumiwa alikamatwa siku hiyo, baada ya kuwekewamtego wa Sh milioni moja alizozipokea akijifanya atasaidia kumaliza tatizohilo. Baada ya kupata taarifa, tuliamua kuweka mtego nakufanikiwa kumnasa mtuhumiwa akiwa amepokea kiasi hicho,alisema Myava. Alisema uchunguzi unaendelea na mtuhumiwa atafikishwamahakamani wakati wowote. Kutokana na hali hiyo, alitoa kwa wananchi kutoa taarifa polisipindi wanapobaini vitendo vya rushwa au ukiukwaji wa haki za msingi kwa lengola kushinikiza rushwa. Alisema miezi sita ya mwanzo wa mwaka huu, walipokeamalalamiko yanayohusu rushwa 180,yasiyohusu rushwa 62, majalada yaliyofunguliwa kutokana na malalamiko mapya 42na yasiyohamishiwa idara zingine hakuna. Pia yaliyopokelewa malalamiko ya kisekta kwa mwaka wa fedhaJanuari, mwaka huu hadi Juni, mwaka huu,ni polisi 31, elimu 7,afya 8, ardhi 15, mahakama 18, Serikali za mitaa40 na mengineyo 40.  <topic>: KITAIFA 